Diari Oficial de la Generalitat Valenciana


Sumari del DOGV 9952, del 07-10-2024 (2024/10833)

EXTRACTE de la Resolució de 3 d’octubre de 2024, de la Direcció General de Labora-Servici Valencià d'Ocupació i Formació, per la qual s'aprova la convocatòria del programa mixt d'ocupació-formació Escoles Taller, a càrrec de l'exercici pressupostari 2024, en aplicació de l'Orde 23/2024, de 3 de setembre, de la Conselleria d'Educació, Cultura, Universitats i Ocupació, per la qual s'aproven les bases reguladores de la concessió de subvencions dels programes Escoles Taller, Tallers d'Ocupació i altres programes públics mixtos d’ocupació-formació.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9952

Data del DOGV
:   07-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/10006

CVE
:   XINI-O-1501-69452

Data del document
:   03-10-2024

Organisme emissor
:   Labora Servei Valencià d'Ocupació i Formació

Tipus de document
:   Extracte

Anàlisi jurídica

 Descriptors 

:   * ajuda pública
    * formació professional

BDNS (identif.): 788874.

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (<https://www.infosubvenciones.es/bdnstrans/GE/es/convocatoria/788874>)

*Primer. Aprovació de la convocatòria i indicació de les bases reguladores de les subvencions*

Es convoquen per a l'exercici 2024 subvencions per a la realització del programa Escoles Taller, regulades en l'Orde 23/2024, de 3 de setembre, de la Conselleria d'Educació, Cultura, Universitats i Ocupació, per la qual s'aproven les bases reguladores de la concessió de subvencions dels programes Escoles Taller, Tallers d'Ocupació i altres programes públics mixtos d'ocupació-formació, publicada en el *Diari Oficial de la Generalitat Valenciana*, de 9 de setembre de 2024.

*Segon. Objecte*

L'objecte de la present resolució és aprovar la convocatòria de subvencions en règim de concurrència competitiva per al desenrotllament, en l'àmbit de la Comunitat Valenciana, del programa d'Escoles Taller per a l'exercici 2024.

El programa d'Escoles Taller es configura com un programa experiencial d'ocupació i formació que té per objecte millorar la qualificació de les persones participants, en els termes arreplegats en l'article 29.2 del Reial decret 818/2021, de 28 de setembre, pel qual es regulen els programes comuns d'activació per a l'ocupació del sistema nacional d'ocupació.

*Tercer. Entitats beneficiàries*

Podran promoure els projectes d'Escoles Taller i ser entitats beneficiàries les entitats locals territorials de la Comunitat Valenciana, òrgans, organismes autònoms i entitats amb competències en matèria de promoció d'ocupació, dependents o assimilades a estes, la titularitat dels quals corresponga íntegrament a estes entitats locals; les mancomunitats i altres agrupacions d'entitats locals territorials de la Comunitat Valenciana amb personalitat jurídica pròpia que tinguen explícitament entre els seus principals fins constitutius el foment de l'ocupació, associacions, fundacions i altres entitats privades, totes estes sense ànim de lucre, amb almenys una delegació en el territori de la Comunitat Valenciana, legalment constituïdes segons la seua específica normativa reguladora, amb personalitat jurídica pròpia i plena capacitat d'obrar i inscrites en el corresponent registre i les entitats signants dels acords/pactes territorials per l'ocupació constituïts a l'empara de la corresponent normativa reguladora de la Comunitat Valenciana.

*Quart. Persones destinatàries*

Les persones destinatàries d'este programa hauran de complir els següents requisits mínims: tindre entre setze i trenta anys i complir els altres requisits establits en la normativa d'aplicació per a formalitzar un contracte de formació en alternança, ser desocupades segons la definició continguda en l'article 4.1.a de l'orde de bases i complir els requisits establits per a l'accés a les accions formatives establits en la normativa reguladora dels certificats professionals o els requisits establits en els programes formatius de les especialitats en cas de tractar-se d'especialitats no vinculades a l'obtenció de certificats.

*Quint. Quantia*

Es destina per a atendre les subvencions per a la realització de tallers d'ocupació un import global màxim de 10.000.00,00 euros a càrrec de la línia pressupostària S1489 del capítol IV del subprograma 322.C2, del pressupost de Labora - Servici Valencià d'Ocupació i Formació per a l'exercici 2024.

*Sext. Termini de presentació de sol·licituds*

El termini de presentació de sol·licituds serà de deu dies hàbils, comptats des de l'endemà de la publicació de la convocatòria.

  

València, 3 d'octubre de 2024

Antonio Galvañ Diez

Director general